ભાજપ માટે કર્ણાટક જીતવું જરૂરી છે કારણ કે ભાજપ જીતશે તો જ આ દેશમાં ફરી રાષ્ટ્રપ્રેમનો વિજય થશે. દેશમાં વંશવાદી રાજનીતિનો અંત આવશે, કોંગ્રેસમુક્ત અને વિકાસયુકત ભારતની દિશામાં નવું પગલું ભરાશે, ભાજપે સમગ્ર દેશમાં ૨૧ રાજ્યોમાં સુશાસન સ્થાપ્યું છે, તેવું કર્ણાટકમાં પણ સ્થપાશે, સ્વર્ણિમ કર્ણાટક ઊભું થઈ શકશે, રાજ્ય જાતિવાદ, અલગાવવાદ, આતંકવાદથી ઉપર આવશે, રાજ્યમાં પ્રજાની સુખાકારી અને સગવડો વધશે. મહિલાઉત્કર્ષ, શિક્ષણ, રોજગારીનું સર્જન પણ થશે અને સૌથી અગત્યનું કે યુવાધનને વિકાસશીલ વિચારોની નવી દિશા પ્રાપ્ત થશે. વડાપ્રધાન શ્રી નરેન્દ્રભાઈ મોદી ૨૦૧૪માં બહુમતીથી જીત હાંસલ કરીને કેન્દ્રમાં બિરાજ્યા છે, તે કરિશ્મા ફરી બતાવી કર્ણાટકમાં જીતનો સૂર્યોદય જરૂરી છે. કર્ણાટકની જીત ૨૦૧૯ની લોકસભાની ચૂંટણીમાં ભાજપ માટે નવા પ્રાણ ફૂંકી શકશે. ભાજપે કર્ણાટક જીતવું પડશે, કારણ કે એ માત્ર ભાજપની જીત નહીં હોય, પરંતુ રાષ્ટ્રપ્રેમની જીત હશે. એ વિકાસની જીત હશે અને જનતાએ ભાજપમાં મૂકેલા વિશ્ર્વાસની જીત હશે.